Lav et referat af nedenstående tekst:

Tekst:
Borgmester Hans Ejner Bertelsen fra Venstre er gået ind i sin tredje valgperiode med alle kommunalbestyrelsesmedlemmers underskrift på konstitueringsaftalen. Også i denne valgperiode har Venstre absolut flertal i Morsø Kommune, men direkte adspurgt om hvornår han trækker borgmesterkortet og insisterer på at bestemme, kommer svaret efter en kort tænkepause. -	Jeg tror faktisk aldrig, at jeg har trukket det kort. Jeg føler ikke, at det er den rolle, jeg skal have. Jeg føler mere, at jeg er den første blandt lige mænd. Det er vigtigt for mig hele tiden at prøve at samle det bredest mulige flertal. Der kan selvfølgelig komme en situation, hvor vi er nødt til at sige, at her går grænsen for, hvad vi som parti kan være med til, siger borgmester Hans Ejner Bertelsen. Godt samarbejde hele vejen rundt Socialdemokratiet fik næstflest medlemmer i kommunalbestyrelsen på Mors. Seks mandater blev det til. Her er formanden for Børn, Kultur og Turisme også godt tilfreds med samarbejdsklimaet i kommunalbestyrelsessalen, og han medgiver, at det nemt kan komme til at se ud, som om medlemmerne er enige om stort set alt. - Mange af uenighederne viser sig i udvalgsarbejdet, hvor vi indgår i en dialog om dem. Det er sådan, det fungerer. Hvis man så skal vise et andet billeder, så skal man jo på en eller anden måde spille teater i kommunalbestyrelsessalen, hvor pressen er tilstede, siger Tore Müller fra Socialdemokratiet. Han mener, løsningen måske skal være at blive bedre til at skærpe argumenterne for at vise, hvor partierne har været uenige og efterfølgende er nået frem til et kompromis. Dansk Folkeparti vandt et enkelt mandat i Morsø Kommunalbestyrelse, og det sidder Meiner Nørgaard på. Han roser gerne Venstre for deres måde at håndtere deres absolutte flertal på. -	I de sidste fire år har Venstre også haft absolut flertal på Mors, men det sker så på en inddragende måde. Hvis man har noget, man gerne vil frem med, eller hvis man har nogle ideer, så skal man jo komme med dem. Du skal jo selv byde ind for at få indflydelse, og jeg synes faktisk, at borgmesteren og hans folk har været lydhøre, siger 2. viceborgmester, Meiner Nørgaard. Du kan se hele debatten, som også handler om bosætning og kernevelfærd, på TV2 Nord mandag den 21. januar klokken 19.45. Du kan også se øverst i artiklen.

Referat:
I Morsø Kommune er alle kommunalbestyrelsesmedlemmer noget usædvanligt med i konstitueringen.